CELEX: 32017D0944
Language: et
Date: 2017-05-18 00:00:00
Title: Nõukogu rakendusotsus (EL) 2017/944, 18. mai 2017, sõrmejälgede andmeid käsitleva automatiseeritud andmevahetuse kohta Lätis ning millega asendatakse otsus 2014/911/EL

2.6.2017   
            
            
               ET
            
            
               Euroopa Liidu Teataja
            
            
               L 142/87
            
         NÕUKOGU RAKENDUSOTSUS (EL) 2017/944,
   18. mai 2017,
   sõrmejälgede andmeid käsitleva automatiseeritud andmevahetuse kohta Lätis ning millega asendatakse otsus 2014/911/EL
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 23. juuni 2008. aasta otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega, (1) eriti selle artiklit 33,
   võttes arvesse Euroopa Parlamendi arvamust (2)
   
   ning arvestades järgmist:
   
               (1)
            
            
               Otsuse 2008/615/JSK artikli 25 lõike 2 kohaselt ei või isikuandmete edastamine toimuda enne, kui selle otsuse 6. peatükis sätestatud andmekaitset käsitlevad üldsätted on rakendatud sellises edastamises osalevate liikmesriikide territooriumil kehtivas siseriiklikus õiguses.
            
         
               (2)
            
            
               Nõukogu otsuse 2008/616/JSK (3) artiklis 20 on sätestatud, et põhjenduses 1 osutatud tingimuse täitmist otsuse 2008/615/JSK 2. peatüki kohase automatiseeritud andmevahetuse osas tuleb kontrollida küsimustikul, hindamiskülastusel ja süsteemi katselisel kasutamisel põhineva hindamisaruande alusel.
            
         
               (3)
            
            
               Nõukogule on esitatud üldine hindamisaruanne, milles võetakse kokku sõrmejälgede andmete vahetamist käsitleva küsimustiku, hindamiskülastuse ja süsteemi katselise kasutamise tulemused Lätis.
            
         
               (4)
            
            
               Nõukogu asus otsuse 2014/911/EL (4) vastuvõtmisega seisukohale, et Läti on täielikult rakendanud otsuse 2008/615/JSK 6. peatüki andmekaitset käsitlevad üldsätted ning tal on õigus saada ja edastada isikuandmeid vastavalt nimetatud otsuse artiklile 9 alates 4. detsembrist 2014, ning leidis ka, et hindamisaruanne kiideti heaks vastavalt otsuse 2008/615/JSK artikli 25 lõikele 2.
            
         
               (5)
            
            
               Käesoleva otsusega asendatakse otsus 2014/911/EL, mille Euroopa Liidu Kohus („kohus“) tühistas oma 22. septembri 2016. aasta otsusega liidetud kohtuasjades C-14/15 ja C-116/15. Kõnealuses otsuses jättis kohus otsuse 2014/911/EL õigusliku toime jõusse kuni seda otsust asendava uue õigusakti jõustumiseni. Seetõttu lõpeb otsuse 2014/911/EL õiguslik toime käesoleva otsuse jõustumise kuupäeval.
            
         
               (6)
            
            
               Eesmärgiga tagada isikuandmete saamise ja edastamise järjepidevus vastavalt otsuse 2008/615/JSK artiklile 9 ei tohiks käesoleva otsuse jõustumine piirata liikmesriikide poolt otsuse 2014/911/EL alusel teostatava automatiseeritud andmevahetuse kehtivust. Liikmesriikidel, kes said isikuandmeid otsuse 2014/911/EL kohaselt, peaks olema jätkuvalt õigus töödelda neid andmeid riigi tasandil või liikmesriikidevaheliselt otsuse 2008/615/JSK artiklis 26 sätestatud eesmärkidel.
            
         
               (7)
            
            
               Otsuse 2008/615/JSK artikliga 33 antakse nõukogule rakendusvolitused selliste meetmete vastuvõtmiseks, mis on vajalikud nimetatud otsuse vastuvõtmiseks, eelkõige seoses selle otsuse kohaselt ette nähtud isikuandmete saamise ja edastamisega. Kuna selliste rakendusvolituste teostamiseks vajalikud tingimused on täidetud ja sellekohast korda on järgitud, tuleks vastu võtta rakendusotsus sõrmejälgede andmeid käsitleva automatiseeritud andmevahetuse kohta seoses Lätiga, et asendada tühistatud otsus 2014/911/EL ja võimaldada nimetatud liikmesriigil jätkuvalt saada ja edastada isikuandmeid vastavalt otsuse 2008/615/JSK artiklile 9.
            
         
               (8)
            
            
               Otsus 2008/615/JSK on Taani jaoks siduv ning seepärast osaleb ta käesoleva otsuse (millega rakendatakse otsust 2008/615/JSK) vastuvõtmisel ja kohaldamisel.
            
         
               (9)
            
            
               Otsus 2008/615/JSK on Ühendkuningriigi ja Iirimaa jaoks siduv ning seepärast osalevad nad käesoleva otsuse (millega rakendatakse otsust 2008/615/JSK) vastuvõtmisel ja kohaldamisel,
            
         ON VASTU VÕTNUD KÄESOLEVA OTSUSE:
   Artikkel 1
   Lätil on jätkuvalt õigus saada ja edastada isikuandmeid sõrmejälgede andmete automatiseeritud otsingu eesmärgil vastavalt otsuse 2008/615/JSK artiklile 9.
   Artikkel 2
   1.   Otsuse 2014/911/EL õiguslik toime lõpeb alates käesoleva otsuse jõustumise kuupäevast, ilma et see piiraks liikmesriikide poolt selle otsuse kohaselt teostatava automatiseeritud andmevahetuse kehtivust.
   2.   Liikmesriikidel, kes said isikuandmeid otsuse 2014/911/EL kohaselt, on jätkuvalt õigus neid andmeid töödelda riigi tasandil või liikmesriikidevaheliselt otsuse 2008/615/JSK artiklis 26 sätestatud eesmärkidel.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Käesolevat otsust kohaldatakse kooskõlas aluslepingutega.
   
      Brüssel, 18. mai 2017
      
         
            Nõukogu nimel
         
         
            eesistuja
         
         C. ABELA
      
   
   
      (1)  ELT L 210, 6.8.2008, lk 1.
   
      (2)  5. aprilli 2017. aasta arvamus (Euroopa Liidu Teatajas seni avaldamata).
   
      (3)  Nõukogu 23. juuni 2008. aasta otsus 2008/616/JSK, millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega (ELT L 210, 6.8.2008, lk 12).
   
      (4)  Nõukogu 4. detsembri 2014. aasta otsus 2014/911/EL sõrmejälgede andmeid käsitleva automatiseeritud andmevahetuse alustamise kohta Lätiga (ELT L 360, 17.12.2014, lk 28).